IKTATÓSZÁM: 7/369-71/2023. TÁRGY: A pécsi Többcélú Agglomerációs Társulás közbeszerzési tervének elfogadása és közbeszerzési eljárás indítása az RRF-1.1.2-21.2022-00090 azonosítószámú projekthez kapcsolódó építési kivitelezési feladatok ellátásáRA

Melléklet:2 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 13.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Gusa erna Szociális és gyermekvédelmi ügyintéző

ELŐADÓ:Pfeffer józsef elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás 336 706 256 forintot nyert bölcsődei nevelés fejlesztésére az RRF-1.1.2-2021. számú kiírásra beadott pályázaton. A projekt keretében Szalántán és Pécsett indul fejlesztés, férőhelybővítés önkormányzati tulajdonban lévő ingatlanokon.

A projekt megvalósításához közbeszerzési eljárás kiírása szükséges a kivitelezési feladatok ellátására vonatkozóan. Az eljárást beszerzési eljárás eredményeként kötött megbízási szerződés alapján a PRV Dunántúl Kft. bonyolítja.

Az eljárást az indításával egyidejűleg a Pécsi Többcélú Agglomerációs Társulás 2023. évi közbeszerzési tervében szerepeltetni kell. A közbeszerzési tervet az előterjesztés 1. számú melléklete tartalmazza.

A becsült érték a pályázat benyújtásakor végzett piackutatás alapján került meghatározásra összesen nettó: 229 074 803 forint + ÁFA, bruttó: 290 925 000 forint.

A közbeszerzési dokumentáció az előterjesztés 2. számú mellékletét képezi.

A közbeszerzés fedezetét a pályázat - utófinanszírozás keretében - elszámolható költségként biztosítja, az előleg folyósítása megtörtént.

Az eljárás során a témafelelős munkáját bírálóbizottság segíti. Javaslom a bírálóbizottság tagjainak díjazás megállapítása nélkül az alábbi személyeket kijelölni:

1. Fábián-Szauer Tímeát, a Pénzügyi és Ügyrendi Bizottság tagját;

2. Dr. Mórocz Évát, a Pécs Megyei Jogú Város Polgármesteri Hivatal Szervezési és Jogi Főosztály Jogi Csoport ágazati jogászát;

3. Dr. Osztásné dr. Varga Pál Viktóriát, a Polgármesteri Hivatal Kulturális és Népjóléti Főosztály főosztályvezetőjét.

Mindezek alapján kérem a Tisztelt Társulási Tanácsot, hogy az eljárás megindításával egyidejűleg döntsön az eljárást megindító felhívás és dokumentáció elfogadásáról.

Pécs, 2023. november 2.

Pfeffer József

elnök